Potch-ongeluk eis een leweEen persoon is dood en nege beseer na drie voertuie laat Sondagaand in Potchefstroom gebots het. Volgens Derrick Banks, ŉ woordvoerder van ER24, het die botsing op die R501-pad plaasgevind. “Een van die bestuurders was in sy voertuig vasgekeer en is op die toneel dood verklaar. Brandweerbeamptes moes sy liggaam uit die wrak sny. Die ander nege pasiënte is vir verskeie beserings behandel en na die Potchefstroom-hospitaal geneem vir verdere behandeling,” het Banks gesê. Die oorsaak van die ongeluk is onbekend en die betrokke owerhede ondersoek die voorval.